पाएं अपने शहर की ताज़ा ख़बरें और फ्री ई-पेपरडाउनलोड करें
प्राइवेट बस ऑपरेटराें की सोमवार से हड़ताल रहेगी। ऐसे में अगर आप घर से बाहर निकल रहे हैं ताे शहर के रूटाें पर प्राइवेट बसें नहीं मिलेंगी। लाेगाें काे सरकारी बसाें पर ही निर्भर रहना पड़ेगा। ग्रामीण रूटाें पर सरकारी बसें पहले ही कम चल रही हैं। ऐसे में लाेगाें काे बसाें की कमी के कारण जूझना पड़ेगा। शहर में चल रही सरकारी बसाें में पहले ही 50 फीसदी सवारियाें की शर्त लगाई गई है।
प्राइवेट बसों के ड्राइवर और कंडक्टर हड़ताल में शामिल रहेंगे। बसें शनिवार रात को ही सड़कों के किनारे खड़ी कर दी गई। प्राइवेट बस ड्राइवरों-कंडक्टरों के हड़ताल में शामिल होने से शहर के लोगों को काफी दिक्कतें उठानी पड़ेगी। प्राइवेट शिमला बस ऑपरेटर यूनियन के महासचिव सुनील चाैहान का कहना है कि वर्किंग कैपिटेल और टैक्स माफ करने की मांग कर रहे हैं।
वर्किंग कैपिटेल में सस्ते लाेन की देने की मांग कर रहे हैं। जबकि सरकार इसे भी नहीं मान रही हैं। 50 फीसदी सवारियाें की शर्त काे हम मान रहे हैं, लेकिन हमने भी घर का गुजारा चलाना है। ऐसे में सरकार काे हमारी मांगें माननी हाेगी।
शहर में प्राइवेट बसाें पर ही निर्भर हैं यात्री
राजधानी शिमला की बात करें तो यहां पर प्राइवेट बसों की संख्या ज्यादा है। इस तरह प्राइवेट बसों का शहर के पब्लिक ट्रांसपोर्ट सिस्टम में बड़ा हिस्सा है और शहर में 106 बसें रूटों पर चलती हैं। प्राइवेट बसें शहर में सभी उपनगरों को चलती हैं और कुछ उपनगरों में तो इनकी संख्या काफी ज्यादा है। शिमला में विकासनगर, कसुम्पटी, मैहली रूट पर अधिकतर प्राइवेट बसें ही चलती हैं।
इसी तरह समरहिल, बालूगंज, टुटू पर सरकारी रूट न के बराबर हैं। तारादेवी रूट पर एचआरटीसी के कुछ रूट हैं, लेकिन संकटमोचन और कच्चीघाटी की ओर के लोकल रूट प्राइवेट बसें ही कवर करती हैं। बसों के न चलने से लोकल रूटों पर चलने वाले लोगों को दिक्कतें हाेगी। इससे पर्यटकों को भी दिक्कतें आई, जो कि रविवार को शिमला पहुंचे। सोमवार से निजी बसें सड़कों पर नहीं दिखेंगी।
प्रदेश में है 3500 बसें, 6400 है चालक परिचालक
हिमाचल प्रदेश निजी बस ऑपरेटर यूनियन के प्रदेशाध्यक्ष राजेश पराशर का कहना है कि अगर सरकार ने मांगें नहीं मानती है तो वे हड़ताल जारी रखेंगे। उन्होंने कहा कि हड़ताल गैर राजनीतिक और शांतिपूर्ण होगी। हड़ताल के कारण 6400 चालक, परिचालक सड़क पर उतरेंगे।
शिमला शहर में रविवार को अवकाश होने के चलते प्राइवेट बस ऑपरेटरों ने काफी कम बसें चलाई। लगभग 50 फीसदी प्राइवेट बसें ही रूटों पर चली। इस कारण जहां स्थानीय यात्रियों को परेशानी झेलनी पड़ी, वहीं पर्यटकों को भी बस स्टैंड से टूरिस्ट डेस्टिनेशन को जाने के लिए दिक्कत आई।
शहर के हाेटलाें में अब कम आने लगे टूरिस्ट
शनिवार और रविवार को बंद के चलते कम संख्या में सैलानी अब शिमला आ रहे हैं। दिल्ली, पंजाब, हरियाणा और उत्तर प्रदेश से न के बराबर पर्यटक आ रहे हैं। वीकेंड पर राजधानी शिमला के अलावा आसपास के अन्य पर्यटन स्थल कुफरी, नारकंडा, मशोबरा, बल्देयां और तत्तापानी भी सैलानियों से गुलजार रहता था, लेकिन अब यहां भी कम टूरिस्ट आ रहे हैं। रिज मैदान, स्कैंडल प्वाइंट, रोटरी टैरेस, सीटीओ में टूरिस्ट पहले की तरह नहीं दिख रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva awa_Deva zho_Hant eng_Latn